Ukrainadagi O`zbekiston fuqarolari qaysi yo`l bilan evakuasiya qilinishi ochiqlandi

Ma`lumki, Ukrainada havo maydoni yopib qo`yilgan. Bu mamlakatdagi O`zbekiston fuqarolari asosan qaysi yo`l orqali olib kelinadi? Ushbu savolga Tashqi ishlar vazirligining rasmiy vakili Yusup Kabuljanov quyidagicha javob berdi:
Aytib o`tganimizdek, O`zbekiston Respublikasining Kievdagi Elchixonasi tomonidan evakuasiya rejasi ishlab chiqilmoqda. Shu maqsadda, birinchi navbatda, qo`shni davlatlar orqali jo`nab ketish yo`nalishlari va keyingi borish manzillari o`rganilmoqda.
Shuningdek, Kabuljanov Ukraina va Rossiyaning ayrim hududlariga chegaralangan aviaqatnovlar qachongacha davom etishi haqida ma`lumotlarga ham oydinlik kiritdi:
Ukraina rasmiylari mamlakat uzra havo hududi yopilganini e`lon qildi. Hozircha bu cheklovlarning qachongacha davom etishi noma`lum.